《和单君范古意六首·樵》
宋代·陈著

枯者既就拾，湿者亦既束。
空此一谷薪，载之可折轴。
下山售市一，得粮不能宿。
谁知此时心，气塞口自嘿。
安得如买臣，卖薪有时足。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。